रेत से भरा ओवरलोड ट्रक के निकल गए पहिए
मुरैना। मंगलवार को चंबल नदी से रेत भरकर ट्रक क्रमांक एमपी 06 एचसी 2236 में भरकर ग्वालियर ले जाया जा रहा था। ट्रक सरायछौला थाना के सामने से होता हुआ आरटीओ बैरियर, सेल्सटैक्स बैरियर, सिविल लाइन पुलिस थाना, मुरैना पुलिस कंट्रोल रूम के बार छौंदा के टोल प्लाजा को भी पार कर गया। इन सभी जगह ट्रक को किसी ने रोकने की कोशिश तक नहीं की। जब यह ट्रक नेशनल हाईवे पर टेकरी को पार करके नूराबाद में रेस्टहाउस के सामने पहुंचा तो यहां स्पीड ब्रेकर पर से ड्राइवर ने ट्रक को तेज गति से निकालने की कोशिश की। यहीं चूक हो गई। क्योंकि ट्रक ओवरलोड होने से आगे के पहियों का एक्सल व कमानी लोड सहन नहीं कर सके और जंपिंग के बाद ट्रक के आगे के दोनों पहिए ट्रक से अलग हो गए। तब ट्रक स्पीड ब्रेकर के ऊपर ही खड़ा रह गया। ट्रक जब्ती पंचनामा बनाकर वन अधिनियम के तहत केस बनाया गया।
hne_Deva hin_Deva